SPAN BLOG — Restaurant de Nice | Michelin étoiles | Romantique | Jan Hendrik | Auteur
Jan Hendrik is in 'n klein dorpie in die noordelike deel van Suid-Afrika gebore. Hy het vanaf die ouderdom van 15 as kok gewerk by hul familie se vakansie-oord, waarna hy in Sandton, Johannesburg as vakleerling gaan werk het. Hy ontvang opleiding by die City & Guilds International Culinary School en vind sy passie in die skone kus van fyngebak. Vandaar vind hy werk as vakleerling by 5-ster hotelle in en rondom Kaapstad, Suid-Afrika terwyl hy ook verder werk aan 'n graad in Toegepaste Ontwerp. Hy sluit in 2006 aan by die internasionale mode-tydskrif ELLE as bydraende kos-redakteur en baan mettertyd sy weg na Parys, waar hy by die ELLE hoofkantore werksaam is. Vandaar verhuis hy na die Champagne-streek in die noorde van Frankryk, waar hy as uitvoerende sjef werk vir die Champagne-huis PIAFF. Hierna volg twee jaar as hoof-sjef op 'n luukse seiljag in Monaco - 'n ervaring wat lei daartoe dat Jan Hendrik sy droom om 'n restaurant te open verwesenlik. Sy eerste kookboek "The French Affair, Tables of Love' word gepubliseer deur Random House STRUIK en in 2016 sien sy tweede kookboek 'JAN, A Breath of French Air' die lig.
tags: Jan-Hendrik van der Westhuizen, Jan Hendrik, Executive chef, Restaurant JAN, Span
Posted by Jan Hendrik van der Westhuizen
Kevin het sy loopbaan begin by Terroir restaurant in Suid-Afrika waarna hy na die Protea Hotel-groep geskuif het en betrokke geraak het by die ontwikkeling van 'n kookspan vir 'n nuwe restaurant. Sy is lief vir die natuur ontwikkel terwyl hy by die Lions Valley Lodge werksaam is en hy begin sy eie groente tkweek. Daarna slyp hy vir 'n wyle sy messe as fyngebak-sjef by Amandier in Suid-Korea. Hy werk ook as restaurant-bestuurder by Sante Wellness Hotel & Spa in Franschhoek en ontwikkel sodoende sy gasvryheid vaardighede. Hierna werk hy by Delaire Graff en Equus Restaurant in Stellenbosch, waar hy sy weg baan tot sous-sjef. Wanneer hy nie in die kombuis doenig is nie kan jy hom op sy skaatsplank of in 'n varsgoederemark vind waar hy agter bestanddele aan snuffel.
tags: Kevin Grobler, Head Chef, Restaurant JAN
Rutger is van Suid-Afrika waar hy as sjef gekwalifiseer het by The Culinary Academy op Backsberg. Hierna werk hy by Jardin restaurant; Tokara in Stellenbosch, Delaire Graff en Umi. Hy bestuur ook die kombuis by The Greedy Buddha in KwaZulu-Natal en maak dan sy weg na JAN, waar hy werksaam is as sous-sjef. Rutger geniet voëlbesigtiging, lees baie en luister graag musiek.
tags: Rutger Eysvogel, Sous Chef, Restaurant JAN
Scott het studeer aan die Institute of Culinary Arts (ICA) net buite Stellenbosch, en internskappe voltrek by Bread & Wine, Foliage en The Demo Kitchen. In sy derde jaar by ICA het hy gekies om te spesialiseer in voedsel media en -kommunikasie. Scott is versot op fyngebak, skaatsplankry en om in die natuur rond te snuffel vir plaaslike veldkos.
tags: Restaurant JAN, Span, Scott Armstrong, CDP
Dave is gebore in Dundee in Skotland en het sy onderrig as sjef ontvang by die Playwright Restaurant in sy tuisdorp voor hy na Edinburgh verhuis het. Hier het hy gewerk by die Michelin-bekroonde Castle Terrace Restaurant. In sy vrye tyd speel hy die kitaar of sit hy graag met sy neus in 'n boek.
tags: Restaurant JAN, Nice, Dave Tough, Pastry chef
Phillippe het by JAN aangesluit nadat hy jare se ondervinding opgedoen het by spoghotelle soos The Savoy in London, The Grand Hotel in Cap Ferrat, sowel as Hotel Negresco en Hotel Metropole in Monaco. Sy ongelooflike diensvaardighede, doeltreffendheid en sjarmante persoonlikheid vul ons eetkamer met 'n aura van selfversekerdheid wat ons gaste toelaat om agteroor te sit en ontspan terwyl hulle gepamperlang word.
tags: Philippe Foucault, Restaurant JAN, Maître D'Hôtel
Michael kom vanuit 'n Amerikaanse en Franse agtergrond - hy het sy skool-loopbaan in die VSA voltrek en daarna 'n kookkuns-diploma in Frankryk verwerf. Hy het in Florida as Maître d'hôtel gewerk en toe sy vaardighede verder ontwikkel by L'escarbille in Parys. Daarna werk hy as sommelier/bestuurder by Maison Blanche/Villa Garibaldi en sluit mettertyd by die JAN-span aan as voorhuis-bestuurder/sommelier. Michael geniet goeie kos en wyn en reis graag in sy vrye tyd wanneer hy nie atletiek beoefen nie.